**Szobák**

Kérjük, érkezéskor ellenőrizzék a szobák tisztaságát. A berendezéseket, felszereléseket tétel szerint ellenőrizzék le a kifüggesztett szobaleltáron! Ha valami rendellenességet tapasztalnak, akkor azt jelezzék az idegenvezetőnek az érkezés napján! A szoba átvétele után reklamációt nem tudunk elfogadni! Az szobákba idegeneket (nem Grand Toursos utasokat) felvinni szigorúan tilos! A BERENDEZÉSI TÁRGYAK ÉPSÉGÉÉRT MINDENKI FELELŐSSÉGGEL TARTOZIK,AZ OKOZOTT KÁRT KÖTELES MEGTÉRÍTENI A KAUCIÓ TERHÉRE! A házak önellátóak, a szappan, a tusfürdő és a kozmetikai kendő tartóit nem töltjük. Érkezéskor toalettenként 2 guriga WC papírt biztosítunk. A továbbiakban erről önállóan gondoskodhatnak (a recepción 4 guriga 1€). A D-típusú apartmanok galériáján található háromszög alakú ablak nem nyitható. Amennyiben kinyitják a javítási költség a kaució terhére történik. A mosogatógép használata kizárólag mosogatógép tablettával lehetséges (lsd. tájékoztató), melyből érkezéskor 1-et biztosítunk.

*A SZOBÁKBAN LÉVŐ CSERÉPKÁLYHA CSAK DEKORÁCIÓ!*

**Szobakulcs**

Az apartmanok kulcsai a házak bejárati ajtaját is nyitják. Amikor elhagyják a szobákat, a kulcsokat a recepción leadni szíveskedjenek. Az elveszített kulcsok pótlásáért 50€-t kötelesek fizetni.

**Környezettudatosság**

Kérjük, takarékoskodjanak az elektromos árammal! A villanyáram fogyasztásáért 0,25 €/kwh fizetendő (lsd. tájékoztató). A szemetet szelektíven gyűjtjük (papír, műanyag, kommunális hulladék), kérjük Önök is tegyenek így. A gyűjtőkonténerek a recepció előtt a parkolónál találhatóak.

**Takarítás**

A szobákban takarítás csak turnusváltáskor van. Két vagy több turnusos vendégeinknél a turnusok között takarítás csak akkor lehetséges, ha a végtakarítás díját még egyszer kifizetik. Ezt kérjük, előre jelezzék!

A VÉGTAKARÍTÁSI DÍJ ELLENÉRE A SZEMÉT LEVITELE ÉS A MOSOGATÁS A HAZAUTAZÁS NAPJÁN KÖTELEZŐ!*Ennek hiányában a kaucióból 10€-t visszatartunk* (katalógus 3. oldal)

**Sífelszerelés tárolása**

A sífelszerelést a házak előterében tárolhatják. *A szobákba sícipővel belépni szigorúan tilos*!

**Dohányzás**

Az apartmanházakban és erkélyeiken *dohányozni szigorúan tilos*! Dohányozni csak az épületen kívül, a kijelölt helyen lehet.

**Biztonság**

*Éjszakára, illetve amikor a szobákat elhagyják, saját biztonságuk érdekében legyenek szívesek az ajtókat kulcsra zárni!* A szobákban hagyott értékekért felelősséget nem vállalunk.

**Parkolás**

Az apartmantelep vendégei a telep előtti, és az út túloldalán lévő nyilvános parkolókat ingyenesen használhatják. A telep területére *járművel behajtani szigorúan tilos*.

**Hazautazás**

A szobákat távozás napján reggel 9:30-ig kell elhagyni. Kérnénk mindenkit, távozás előtt ellenőrizze, hogy semmit nem hagyott a szobában és a berendezési tárgyak rendben vannak-e. A konyhai eszközök leltárnak megegyezően a szekrényben áttekinthetően legyenek elhelyezve, a mosogatógépben se hagyjanak semmit.

A SZOBA ELHAGYÁSAKOR A TÁVIRÁNYÍTÓKAT ÉS A KULCSOKAT LEGYENEK SZÍVESEK A RECEPCIÓN LEADNI. A SZOBÁK ELHAGYÁSA, LELTÁROZÁSA, ÁTADÁSA, VILLANYÓRÁK LEOLVASÁSA AZ IDEGENVEZETŐVEL EGYÜTT TÖRTÉNIK!

**Pihenőidő**

 Kérünk mindenkit, hogy az apartmantelepen 20:00 és 8:00 között ne hangoskodjanak, tartsák tiszteletben pihenni vágyó lakótársaikat. („Az az utas, aki az utazás során és a szálláshelyen magatartásával (ittasság, hangoskodás stb.) zavarja a vele együtt utazókat, és többszöri figyelmeztetés ellenére sem változtat viselkedésén, azonnal kizárható az utazásból az utas kártérítési igénye érvényesíthetősége nélkül„ – Általános utazási feltételek)

**Telefonhasználat**

A recepciót a szobában található telefonokról a 439-es számon tárcsázhatják. A szobákat is ingyenesen hívhatják (lsd. tájékoztató).

**Internet**

Vendégeink az apartmantelepen ingyenes csatlakozhatnak az internethez. Az internet folytonosságáért és gyorsaságáért felelősséget nem tudunk vállalni.

WIFI hálózat: HotSpot.Naturelhotels.com, felhasználónév: naturel, jelszó: 9583 **Köszönjük!**